Grinvilis (Misisipė)

Grinvilis () – miestas Jungtinių Amerikos Valstijų pietryčiuose, vakarinėje Misisipės valstijos dalyje, kairiajame Misisipės upės krante, 185 km į šiaurės vakarus nuo Džeksono. Priklauso Misisipės deltos regionui. Vašingtono apygardos administracinis centras. 2020 m. JAV gyventojų surašymo duomenimis, mieste gyveno 29 670 gyventojai.Greenville city, Mississippi. data.census.gov. Nuoroda tikrinta 2024-08-04. Devintas pagal gyventojų skaičių miestas valstijoje. 

Miestas verčiasi žemės ūkiu (ypač medvilnės, šamažuvių auginimu bei prekyba), chemijos, aprangos pramone, turizmu. Didžiausias valstijoje upių uostas. Vyrauja derlingas dirvožemis. Miestas garsėja bliuzo muzikantais, kasmet vyksta bliuzo festivalis. Į pietus nuo miesto yra tiltas per Misisipės upę į Leik Vilidžo miestą Arkanzase. Netoliese Vintervilio archeologinė vieta, Lerojaus Persio valstijos parkas.Greenville, Mississippi. www.britannica.com. Nuoroda tikrinta 2024-08-04. 

 Istorija 
kairėje|miniatiūra|232x232px|Miestas 1927 m. potvynio metu
Senoji Grinvilio gyvenvietė, pavadinta Amerikos revoliucijos karo generolo Natanelio Grino garbei, buvo kiek piečiau nuo dabartinės vietos. Dalį gyvenvietės sunaikino Misisipės upės vandenys, likusią – Sąjungos kariai JAV pilietinio karo metu. Dabartinėje vietoje miestas pastatytas 1870 m. rekonstrukcijos laikotarpiu. 1886 m. suteiktos meisto teisės. 1927 m. nukentėjo nuo potvynio, po to pastatytos aukštesnės dambos.
miniatiūra|232x232px|Vašingtono apygardos teismo pastatas

 Gyventojai 
2020 m. JAV gyventojų surašymo duomenimis, mieste gyveno 80,17 % afroamerikiečių, 16,25 % baltųjų, 1,5 % mišrios rasės, 0,91 % lotynoamerikiečių, 0,89 % azijiečių, 0,16 % kitų rasių, 0,11 % indėnų ir 0,01 % Ramiojo vandenyno salų kilmės gyventojų.

 Miestai partneriai 
Miestas, su kuriuo Grinvilis yra užmezgęs partnerystės ryšius:

  – Grinvilis, Liberija.15th Annual Fundraiser Dinner and Ball . greenvilledevelopmentassociationinc.org. Nuoroda tikrinta 2024-08-04.

 Šaltiniai 

Kategorija:Misisipės miestai